Document ID: /roh_data/filtered/Billingualer_Corpus_interleaved-de-rm.jsonl.gz/359

This is a text translated from German to Rumantsch Grischun.
Bündner Regierung ist nicht grundsätzlich gegen Kernenergie

Gegenüber dem Bund äussert sich die Regierung zum Entwurf für ein Kernenergiegesetz. Da die Wasserkraft nicht den gesamten Strombedarf der Schweiz sicherzustellen vermag, könne nicht gänzlich auf Kernenergie verzichtet werden.

Das vorgeschlagene Kernenergiegesetz will den Weiterbetrieb der bestehenden Kernkraftwerke ebenso ermöglichen wie ein allfälliger Bau neuer Anlagen. Da in Graubünden keine Kernkraftwerke betrieben werden, verzichtet die Regierung zwar auf eine umfassende Vernehmlassung, weist aber auf einen für den Alpenkanton wichtigen Sachverhalt hin. Durch die Strommarkt-Liberalisierung gerät die ganze Branche der Elektrizitätswirtschaft unter einen enormen wirtschaftlichen Druck. Die Wasserkraft-Gesellschaften sind davon besonders betroffen. Die Regierung betont, dass die finanzielle Belastung der Kernkraftwerke im Zusammenhang mit Stilllegungen und der Entsorgung radioaktiver Abfälle nicht dazu führen dürfe, dass die Wasserkraftwerke durch Quersubventionierungen mitbelastet werden. Die vorgeschlagene Solidarhaftung anderer Betreibergesellschaften wird abgelehnt. Demgegenüber erachtet die Regierung das Konzept des geologischen Tiefenlagers als vertretbar. Im Übrigen wird ausgeführt, dass auf die Option der Entsorgung radioaktiver Abfälle in ausländischen Anlagen nicht verzichtet werden sollte. Ein absolutes Verbot der Wiederaufbereitung erachtet die Regierung als fragwürdig. Begrüsst wird das Enteignungsrecht für alle Vorhaben der Entsorgung, die von öffentlichem Interesse sind.

Abstimmungs-Vorlagen vom 24. September

Am Sonntag, 24. September, wird über die folgenden Vorlagen abgestimmt:

Bundesvorlagen:

- Verfassungsartikel über eine Energie-Lenkungsabgabe für den Umweltschutz (Gegenentwurf zur zurückgezogenen Energie-Umwelt-Initiative),

- Solarinitiative und Verfassungsartikel über die Energieabgabe zur Förderung erneuerbarer Energien als Gegenentwurf dazu,

- Volksinitiative für eine Regelung der Zuwanderung, und

- Volksinitiative Mehr Rechte für das Volk dank dem Referendum mit Gegenvorschlag (konstruktives Referendum).

Kantonsvorlagen:

- Einführungsgesetz zum Bundesgesetz über die Binnenschifffahrt (regelt u.a. das Riverrafting),

- Teilrevision des kantonalen Energiegesetzes,

- Aufhebung des Einführungsgesetzes zum Bundesgesetz über die Arbeitslosenversicherung und Insolvenzentschädigung, und

- Verpflichtungskredit für einen Beitrag an die alpine Ski-WM 2003 in St. Moritz.

Aus Regionen und Gemeinden

Die Verfassung des Kreises Jenaz und die Teilrevision der Gemeindeverfassung von Morissen werden genehmigt und mit Vorbehalten wird auch die Teilrevision der Ortsplanung von Morissen gutgeheissen.

An den Um- und Ausbau der RhB-/SBB-Anschlussgleis-Anlage Kehrichtverbrennung Gevag in Untervaz wird ein Kantonsbeitrag von 30 Prozent der anrechenbaren Kosten von insgesamt etwa 700'000 Franken zugesichert.

Für ein Trottoir in Alvaneu und die Sanierung des Radwegs Felsberg-Domat/Ems (Via Plarenga) werden Beiträge von insgesamt rund 183'000 Franken zugesichert.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 15.06.2000

La regenza grischuna n'è betg da princip cunter l'energia atomara

La regenza è s'exprimida visavi la confederaziun davart il nov sboz per ina lescha davart l'energia atomara. Perquai che la forza idraulica na po betg garantir il provediment d'electricitad da l'entira Svizra, na possia betg vegnir desistì dal tuttafatg da l'energia atomara.

La lescha proponida davart l'energia atomara vul pussibilitar tant il manaschi futur da las ovras atomaras existentas sco er l'eventuala construcziun d'ulteriurs stabiliments. Perquai ch'i na dat naginas ovras atomaras en il Grischun, desista la regenza bain d'ina consultaziun cumplessiva, rinviescha dentant sin in fatg impurtant per il chantun alpin. Tras la liberaziun dal martgà d'electricitad vegn l'entira branscha da l'economia d'electricitad messa sut in'enorma pressiun economica. Las societads da forza idraulica èn spezialmain pertutgadas. La regenza accentuescha che la grevezza finanziala da las ovras atomaras en connex cun lur messa ord funcziun e cun l'allontanament da ruments radioactivs na dastgia betg chaschunar ulteriuras grevezzas per las ovras idraulicas tras subvenziuns cruschadas. La garanzia solidara proponida d'autras societads da manaschi vegn refusada. Perencunter considerescha la regenza il concept dal deposit geologic en la profunditad per giustificabel. Ultra da quai vegn accentuà ch'ins na duess betg desister da l'opziun d'allontanar ils ruments radioactivs en stabiliments a l'exteriur. In scumond absolut da la regeneraziun taxescha la regenza sco problematic. Ins beneventa il dretg d'expropriaziun per tut ils projects d'allontanament ch'èn d'interess public.

Projects da votaziun dals 24 da settember

La dumengia, ils 24 da settember, vegn vuschà davart ils sequents projects:

Projects federals:

- Artitgel constituziunal davart ina taxa directiva d'energia per la protecziun da l'ambient (cuntraproposta a l'iniziativa davart l'energia e l'ambient ch'è vegnida retratga),

- Iniziativa solara ed artitgel constituziunal davart la concessiun d'energia per promover energias regenerablas sco cuntraproposta latiers,

- Iniziativa dal pievel per ina reglamentaziun da l'immigraziun ed

- Iniziativa dal pievel "Dapli dretgs per il pievel grazia al referendum cun cuntraproposta" (referendum constructiv).

Projects chantunals:

- Lescha introductiva a la lescha federala davart la navigaziun interna (regla tranter auter il riverrafting),

- Revisiun parziala da la lesch chantunala d'energia,

- Abrogaziun da la lescha introductiva tar la lescha federala davart l'assicuranza da dischoccupads e l'indemnisaziun d'insolvenza e

- Credit impegnativ per ina contribuziun al campiunadi mundial da ski alpin dal 2003 a San Murezzan.

Or da las regiuns e vischnancas

La constituziun dal circul da Jenaz e la revisiun parziala da la constituziun communala da Morissen vegnan approvadas. Cun resalvas vegn er approvada la revisiun parziala da la planisaziun locala da Morissen. Vi da la reconstrucziun e cumplettaziun dals binaris da colliaziun da la VR/VFF tar il stabiliment per arder rument CVARG/GEVAG a Vaz sut vegn garantida ina contribuziun chantunala da 30 pertschient dals custs imputabels da totalmain circa 700'000 francs.

Per in passape ad Alvagni e per sanar la via da velo Favugn-Domat (Via Plarenga) vegnan garantidas contribuziuns da totalmain circa 183'000 francs.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 15.06.2000